**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱԿԱԿՈՌՈՒՊՑԻՈՆ ԿՈՄԻՏԵԻ ԾԱՌԱՅՈՂԻՆ ԲՆԱԿԵԼԻ ՏԱՐԱԾՈՒԹՅԱՄԲ ԱՊԱՀՈՎԵԼՈՒ ԱՆՀՆԱՐԻՆՈՒԹՅԱՆ ԴԵՊՔՈՒՄ ԴՐԱՄԱԿԱՆ ՓՈԽՀԱՏՈՒՑՈՒՄ ՏՐԱՄԱԴՐԵԼՈՒ ԿԱՐԳԸ ԵՎ ՉԱՓԵՐԸ ՍԱՀՄԱՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ՝ ՆԱԽԱԳԻԾ) ՎԵՐԱԲԵՐՅԱԼ ՖԻՆԱՆՍՆԵՐԻ ԵՎ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆՆԵՐԻ**

**ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |
| --- | --- | --- |
| **1. Ֆինանսների նախարարություն** | | **21.10.2021** |
| **N 034/65652-2021** |
| Նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: | |
| **2․ Պաշտպանության նախարարություն** | | **20.10.2021** |
| **N 017/65577-2021** |
| Նախագծի վերաբերյալ դիտողություններ և առաջարկություններ չկան: | Ընդունվել է ի գիտություն: | |
| **3. Արդարադատության նախարարություն** | | **01․11․2021** |
| **N 035/68186-2021** |
| 1. Նախագծի 2-րդ հոդվածով առաջարկվում է «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի 21-րդ հոդվածի 4-րդ մասում «մարտական գործողություններին մասնակցելու» բառերից հետո լրացնել «, կամ պահեստազորային պատրաստության շրջանակներում իրականացվող վարժական հավաքներին և զինվորական վարժանքներին ներգրավվելու» բառերը, արդյունքում նախատեսելով, որ  նույն հոդվածի 1-ին և 2-րդ մասերով սահմանված դրույթները չեն կիրառվում այն դեպքերում, երբ պետական ծառայողի կատարողականի կիսամյակային գնահատականը կամ կիսամյակային հաշվետվությունը բացասական է գնահատվել զորահավաքային զորակոչի միջոցով զինվորական ծառայության ներգրավելու կամ որպես զինվորական ծառայության մեջ չգտնվող (կամավորական)` կամավորական հիմունքներով Հայաստանի Հանրապետության, ինչպես նաև Հայաստանի Հանրապետության կամ պաշտպանության պետական լիազոր մարմնի հետ ռազմական փոխօգնության պայմանագրերի հիման վրա այլ երկրների պաշտպանության մարտական գործողություններին մասնակցելու, կամ պահեստազորային պատրաստության շրջանակներում իրականացվող վարժական հավաքներին և զինվորական վարժանքներին ներգրավվելու հետևանքով ծառայողական պարտականությունները չկատարելու պատճառով:  Նախագծի 3-րդ հոդվածով առաջարկվում է «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքի 22-րդ հոդվածի 6-րդ մասում «մարտական գործողություններին մասնակցելու,» բառերից հետո լրացնել «կամ պահեստազորային պատրաստության շրջանակներում իրականացվող վարժական հավաքներին և զինվորական վարժանքներին ներգրավվելու,» բառերը, արդյունքում նախատեսելով, որ պետական ծառայողը պարգևատրվում է, եթե նրա կատարողականի կիսամյակային գնահատականը կամ կիսամյակային հաշվետվության վերաբերյալ պետական ծառայողի ղեկավարի տված եզրակացությունը դրական է, և նա այդ կիսամյակում աշխատել է վեց ամիս, ներառյալ զորահավաքային զորակոչի միջոցով զինվորական ծառայության ներգրավելու, որպես զինվորական ծառայության մեջ չգտնվող (կամավորական)` կամավորական հիմունքներով Հայաստանի Հանրապետության, ինչպես նաև Հայաստանի Հանրապետության կամ պաշտպանության պետական լիազոր մարմնի հետ ռազմական փոխօգնության պայմանագրերի հիման վրա այլ երկրների պաշտպանության մարտական գործողություններին մասնակցելու, կամ պահեստազորային պատրաստության շրջանակներում իրականացվող վարժական հավաքներին և զինվորական վարժանքներին ներգրավվելու, ամենամյա կամ չվճարվող արձակուրդի, հղիության և ծննդաբերության արձակուրդի, ժամանակավոր անաշխատունակության, վերապատրաստման, գործուղման ժամանակահատվածները, բացառությամբ աշխատողի նախաձեռնությամբ վերապատրաստման գործուղվելու այն ժամանակահատվածի, որի ընթացքում գործատուի հայեցողությամբ վարձատրություն չի նախատեսվում (…):  Նախագծին կից ներկայացված հիմնավորման համաձայն՝ *Նախագծով առաջարկվում է պետական ծառայության պաշտոն զբաղեցնող անձանց պահեստազորային պատրաստության շրջանակներում իրականացվող վարժական հավաքներին և զինվորական վարժանքներին ներգրավման ժամանակահատվածները հաշվի առնել կիսամյակային հաշվետվությունների կամ կատարողականի հիման վրա պարգևատրման իրավունք տվող աշխատաժամանակում, ինչպես նաև պահեստազորային պատրաստության շրջանակներում իրականացվող վարժական հավաքներին և զինվորական վարժանքներին ներգրավված պետական ծառայողի կատարողականը բացասական գնահատվելու դեպքում չկիրառել Օրենքի 21-րդ հոդվածի 1-ին և 2-րդ մասերով նախատեսված՝ հիմնական աշխատավարձի աճի կասեցման կամ հիմնական աշխատավարձի իջեցման դրույթները։*  Այս առումով հարկ ենք համարում անդրադառնալ հետևյալ իրավակարգավորումներին.  «Զինվորական ծառայության և զինծառայողի կարգավիճակի մասին» օրենքի (այսուհետ նաև՝ Օրենք) 58-րդ հոդվածի 1-ին մասի համաձայն՝ պահեստազորային պատրաստության շրջանակներում իրականացվում են հետևյալ միջոցառումները.  1) վարժական հավաքներ` պահեստազորի առաջին խմբում հաշվառված քաղաքացիների ռազմական ունակությունները կատարելագործելու և նրանց վերապատրաստելու նպատակով.  2) զինվորական վարժանքներ (հրամանատարաշտաբային կամ շտաբային, զինվորական մարզումներ) կամ զորավարժություններ (զորախաղեր)` զինված ուժերի զորահավաքային պատրաստականության վիճակը ստուգելու նպատակով.  3) պատերազմական ժամանակի հաստիքների կցագրված քաղաքացիներին պայմանագրային հիմունքներով հաստիքով նախատեսված պարտականությունների կատարման մեջ ներգրավում:  Օրենքի 60-րդ հոդվածի 1-ին և 2-րդ մասերի համաձայն՝ *պահեստազորի առաջին կամ երկրորդ խմբերում հաշվառված շարքային կամ ենթասպայական կամ սպայական կազմերի պահեստազորայինը կարող է կանչվել զինվորական վարժանքների (հրամանատարաշտաբային կամ շտաբային, զինվորական մարզումների) կամ զորավարժությունների (զորախաղերի) ոչ ավելի, քան տարեկան երկու անգամ:* ***Պահեստազորայինները զինվորական վարժանքների*** *(հրամանատարաշտաբային կամ շտաբային, զինվորական մարզումների)* ***կանչվում են մինչև 10******օրացուցային օր ժամկետով****, իսկ* ***զորավարժությունների (զորախաղերի)` դրանց տևողության ամբողջ ժամկետով:***  Տվյալ պարագայում անդրադառնալով ներկայացված Նախագծին, հարկ ենք համարում նշել, որ Նախագծով առաջարկվող լրացումները վերաբերվում են միայն ***պահեստազորային պատրաստության շրջանակներում իրականացվող վարժական հավաքներին և զինվորական վարժանքներին,*** մինչդեռ «Զինվորական ծառայության և զինծառայողի կարգավիճակի մասին» օրենքում ամրագրված կարգավորումների համաձայն՝ ***պահեստազորային պատրաստության շրջանակներում իրականացվող*** միջոցառումներից է նաև օրինակ ***զորավարժությունների (զորախաղերի)***իրականացումը:  Այս առումով նկատի ունենալով վերոգրյալը՝ հարկ ենք համարում նշել, որ Նախագծով լրացուցիչ հիմնավորման կարիք ունի այն հարցը, թե ինչով է պայմանավորված «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում միայն հիշյալ միջոցառումների իրականացման մասով լրացումների կատարումը:  2․ Միևնույն ժամանակ, նկատի ունենալով «Նորմատիվ իրավական ակտերի մասին» օրենքի 16-րդ հոդվածի 5-րդ մասի պահանջները, համաձայն որոնց՝ եթե նորմատիվ իրավական ակտում նշված նորմի կիրառումը պայմանավորված է ստորակետերով կամ «և» կամ «ու», ինչպես նաև «կամ» շաղկապով բաժանված պայմաններով, ապա ստորակետերով կամ «և» կամ «ու» շաղկապներով բաժանված պայմանների մասով այդ նորմի կիրառման համար անհրաժեշտ է բոլոր պայմանների առկայությունը, իսկ «կամ» շաղկապով բաժանված պայմանների մասով բավական է թվարկված պայմաններից առնվազն մեկի առկայությունը՝ Նախագծում *««վարժական հավաքներին* ***և*** *զինվորական վարժանքներին»»* բառերն առաջարկում ենք փոխարինել *««վարժական հավաքներին* ***կամ*** *զինվորական վարժանքներին»»**բառերով:*  3. Նախագծի 2-րդ հոդվածում «կամ պահեստազորային պատրաստության» բառերից առաջ դրված «ստորակետ» կետադրական նշանն առաջարկում ենք հանել:  4․ Միևնույն ժամանակ, Նախագծի 3-րդ հոդվածում «պահեստազորային պատրաստության» բառերից առաջ նշված «կամ» բառն առաջարկում ենք հանել:  5. Նախագծի 4-րդ հոդվածի մասերի համարակալումն անհրաժեշտ է վերանայել:  6. Նախագծի 4-րդ հոդվածի 1-ին մասով առաջարկվում է նախատեսել, որ նույն օրենքն ուժի մեջ է մտնում պաշտոնական հրապարակմանը հաջորդող օրվանից, բացառությամբ նույն հոդվածի 2-րդ մասի:  Նախագծի 4-րդ հոդվածի 2-րդ մասով առաջարկվում է նախատեսել, որ նույն օրենքի 1-ին հոդվածը ուժի մեջ է մտնում 2022 թվականի հունվարի 1-ից և գործում է մինչև 2022 թվականի դեկտեմբերի 31-ը:  Այս առումով նկատի ունենալով այն հանգամանքը, որ Նախագծի 4-րդ հոդվածի 1-ին մասում նշված բացառությունը վերաբերվում է Նախագծի 1-ին հոդվածին՝ առաջարկում ենք Նախագծի 4-րդ հոդվածի 1-ին մասում «բացառությամբ նույն հոդվածի 2-րդ մասի» բառերը փոխարինել «բացառությամբ սույն օրենքի 1-ին հոդվածի» բառերով: | 1․ Ընդունվել է, Նախագծի 2-րդ և 3-րդ հոդվածներում «պահեստազորային պատրաստության շրջանակներում իրականացվող վարժական հավաքներին կամ զինվորական վարժանքներին» բառերց հետո լրացվել են «կամ զորավարժություններին» բառերը։  2․ Ընդունվել է, Նախագծում կատարվել է համապատասխան փոփոխություն։  3․ Ընդունվել է, Նախագծում կատարվել է համապատասխան փոփոխություն։  4․ Ընդունվել է, Նախագծում կատարվել է համապատասխան փոփոխություն։  5․ Ընդունվել է, վրիպակը շտկվել է։  6․ Ընդունվել է, Նախագծում կատարվել է համապատասխան փոփոխություն։ | |